ইতিহাস (ভারতীয় ধর্মগ্রন্থ)
ইতিহাস তৈরি হয়েছে মহাভারত ও রামায়ণ দিয়ে। তবে কখনো কখনো এতে পুরাণ বা এর কিছু কাহিনী অন্তর্গত বলে ধরা হয়। মহাভারতে কুরুক্ষেত্র যুদ্ধের ও চন্দ্রবংশীয় রাজাদের কথা লিপিবদ্ধ আছে। পুরাণে আছে হিন্দু দৃষ্টি অনুযায়ী বিশ্ব ইতিহাস; যেমন পৃথিবী সৃষ্টি, জনশ্রুতি, ইতিহাস ও পৌরাণিক কাহিনি। রামায়ণে আছে সূর্যবংশীয় রাজা শ্রী রামচন্দ্রের কথা। ভারতীয় প্রাচীন কবিগণ তাদের কাব্য ও নাটকের গল্পগুলো এই ইতিহাস থেকে নিয়েছেন। আমাদের সময়ে প্রাপ্ত প্রাচীন পুঁথিগুলো থেকে যা পাওয়া গেছে তা সতর্কতার সাথে, ক্রমানুসারে একত্রিত করেছেন এফ.ই. পারগিটার তার প্রাচীন ভারতীয় ঐতিহাসিক প্রথা বইয়ে।